o
Derek Prince
Sota taivaassa ja maan päällä Osa 3
Kun aloitin julistustyöni, minua kehotettiin sanomaan
niin kuin asia on. Sanoin itselleni ja muille saarnaajille,
että sen parempaa neuvoa ei ole.
Kerrotaan niinkuin asia on. Älkäämme jauhako sanoja tai
maalailko somia kuvia vaan kertokaamme tosiasiat.
Kiitos Jumalan, näin satojen nuorten muuttuneen radikaalisti.
He muuttuivat, koska he olivat radikaaleja.
Minäkin olin radikaali sukupolvi ennen heitä,
mutta silloin ei vielä ollut hippejä, joten en tiennyt mikä olla.
Kerron tämän koska ihmiset sanovat, että olen uskottava.
Kun olin vielä Etonissa ja Cambridgessä luulin,
että ruletilla tienaa hyvin, jos on hyvä systeemi.
Luulin, että olin ystävineni löytänyt oikean systeemin.
Menin Monte Carloon ja Cannesiin pelaamaan rulettia.
Jumalan armosta en koskaan hävinnyt rahojani.
Myöhemmin kuulin, että mies, Labouchere,
joka oli kehittänyt käyttämäni systeemin, kuoli köyhänä.
Monte Carlossa ja Cannesissa oli lämmintä,
joten käytin sandaaleita, mikä oli normaalia.
Mutta ei ollut normaalia maalata varpaan kynnet punaisiksi.
Olen usein kysynyt itseltäni, miksi tein niin?
En tiedä, mutta ehkä se oli jokin protesti.
Miksi joku tyttö värjää hiuksensa sinisiksi?
Mikä siihen on syynä? En arvostele häntä.
En voi heittää ensimmäistä kiveä. Kun minä kerran maalasin
varpaani punaisiksi, tytöllä on oikeus värjätä tukkansa siniseksi.
Ihmettelen kuitenkin, että mikä motivoi nuoria tekemään niin?
Ehkä se on sanatonta protestia sitä vastaan, että jokin on humpuukia.
Tiedättekö mitä he ajattelevat kirkosta?
Monien mielestä se on humpuukia. Monesti he ovat oikeassa.
Nuoret etsivät kirkosta todellisuutta.
Puhun tästä myöhemmin, jos Jumala sallii ja elonpäiviä riittää.
Puhuimme vyöstä eli kerro niin kuin asia on.
Älä käytä uskonnollisia kliseitä. Älä makeile.
Ole kuin ensimmäinen ja toinen vaimoni,
jotka sanoivat totuuden. En ollut naimisissa teeskentelijöiden kanssa.
En ollut naimisissa jotain roolia vetävien naisten kanssa.
He olivat aitoja. He olivat sitä mitä olivat heikkouksineen ja
epäonnistumisineen, mutta he olivat aitoja.
Juuri sitä tarkoittaa kupeitten vyöttäminen totuuden vyöllä.
Kun minusta tuli helluntaipastori Britanniassa,
helluntailaisten iskulause oli "Meillä on kaikki.
Pelastus, vesikaste, Pyhän Hengen kaste, kielilläpuhuminen."
Sitten luin artikkeleita John Wesleystä ja ihmettelin,
että jos minulla on kaikki, niin mitä Wesleyllä oli?
Hänellä oli paljon enemmän kuin meillä.
Meillä oli kielet. Miten pitkälle sillä pääsee? Ei kovin pitkälle.
Saatat olla uskonnollinen intoilija ja käydä kirkossa
muiden intoilijoiden kanssa sunnuntaisin.
En sano näin ilkeyttäni.
Yritän saada teidät kasvotusten todellisuuden kanssa.
Kiitos Jumalan , olen nyt kirkossa Pohjois-Karoliinassa.
Nautin tulla tähän kirkkoon sunnuntaiaamuna.
Se on epätavallista. Useimmiten menen velollisuudesta,
mutta nyt olemme kirkossa, jossa puhutaan niin kuin asia on.
Pidän siitä kovasti. Tahdon totuutta.
En tiedä kuinka monta vuotta vielä elän, Jumala tietää,
mutta en halua pelleillä. Minulle aika on kallista, voimani on kallista.
Haluan käyttää niitä oikein. Olen valmis uhrauksiin.
Tiedättekö miten aion juhlia 85-vuotispäiviäni,
jos Jumala suo ja päiviä riittää?
Lennän takaisin saarnamatkalta Beninistä.
Tiedättekö missä se on? Ette? En moiti teitä siitä.
En minäkään tiennyt. Benin on Nigerian länsinaapuri.
Siellä on ranskankielisen Afrikan konferenssi. Se on minulle haaste.
Haluan, että opetukseni hoituu ranskaksi.
Haluan tavoittaa ranskaa puhuvan maailman
Ranskaa puhuvia on 500 miljoonaa.
Heitä ei oikein ole tavoitettu.
Ranska on hengellisesti lohduton maa. Miksi puhuin näin?
Koska haluan irti pitkistä uskonnollisista kaavuista.
Haluan kietoa ne totuuden vyöksi ja sanoa niin kuin asia on.
Jatkamme Efe 6:14:
"Pukeutukaa vanhurskauden haarniskaan."
Mitä kehonosaa haarniska tai rintapanssari suojaa? Sydäntä.
Suojatkaa siis sydämenne vanhurskaudella,
ei tekojen vanhurskaudella vaan sillä vanhurskaudella, jonka saa
uskomalla Jeesukseen Kristukseen. Se vanhurskaus muuttaa sinut.
Sen avulla pääset sopusointuun Jumalan kanssa.
Vanhurskaus ei ole sääntöjä. Se on sydämenmuutos,
joka muuttaa ajattelusi, puheesi ja tekemisesi.
Kuinka moni tietää kokemuksesta, että tämä on mahdollista?
Ellet ole kokenut elämänmuutosta, on kyseenalaista minkä verran
Kristusta sinussa on. En halua olla epäkohtelias.
Voit olla mukana seurakunnassa ja pysyä entiselläsi.
Voit rukoilla ja pysyä entiselläsi.
Voit allekirjoittaa päätöslupauksen ja pysyä entiselläsi.
Mutta kun kohtaat Jeesuksen, et pysy entiselläsi.
Onko ylläsi vanhurskauden haarniska? Onko sydämesi suojattu?
Oletko muuttunut? Jatkamme jakeesta 15:
"Sitokaa jalkineiksenne alttius julistaa rauhan evankeliumia."
Rooman legioonalaisilla oli vahvat sandaalit, jotka oli sidottu
pohkeisiin asti ja niillä voi marssia pitkiä sotareissuja.
Jalkineina alttius julistaa rauhan evankeliumia merkitse mielestäni,
että meidän tulee olla valmiina käyttöön missä ja
milloin tahansa Jumala haluaa.
Kyse ei ole rutiineista vaan valmiudesta olla Jumalan käytössä.
Se on myös rauhan evankeliumin julistusta.
Menet supermarketiin ostoksille ja sinussa on alttius
julistaa rauhan evankeliumia.
Tapaat kalliin sielun, jolla on ongelmia ja hätää.
Mitä silloin teet? Julistat rauhaa ei niinkään sanoin vaan
olemuksellasi ja sillä mitä annettavaa sinulla on.
Ihmiset huutavat rauhaa epätoivoisesti.
He kaipaavat sitä, mutta eivät tiedä mistä rauhan saa.
Kun keskustelet ihmisten kanssa, heitä ei niinkään kiinnosta oppisi
vaan se mitä sinussa on.
Jos sinussa on alttiutta, niin silloin näet mikä tilanne on.
Olet kiireissäsi kaupassa ostamassa sitä sun tätä ja
tapaat jonkun silmät kyynelissä. Sinun on pysähdyttävä
keskustelemaan hänen kanssaan. Julistat hänelle rauhaa.
Sitä on "jalkineina alttius julistaa rauhan evankeliumia."
"Ottakaa kaikessa suojaksenne uskon kilpi, jolla voitte
sammuttaa pahan palavat nuolet." Kreikan kilpeä merkitsevä sana
on sukua sanalle ovi, koska Rooman sotilailla oli
pitkä kapea ovaali kilpi suojana.
Koulutettu sotilas osasi kätkeytyä kilven taakse niin,
ettei mikään kehon kohta ollut alttiina nuolille.
Mutta se vaati harjoittelua ja oli oltava hyvässä kunnossa.
Saatana ampuu meitä kohti palavia nuolia.
Ne eivät ole pelkkiä nuolia vaan palavia nuolia.
Niiltä suojautumiseksi on oltava kilpi.
On opittava menemään kyykkyyn ja matalaksi
ettei mikään kohta jää suojatta.
Tätä voi soveltaa hengelliseen elämään.
On pidettävä huoli, ettei elämässämme mikään ole maalina
nuolille ja että olemme kaikin puolin suojassa.
Totesin hiljattain, että kilpi ei suojaa ylellisyyksiämme,
mutta se suojaa välttämättömimpämme.
Minulla ei ole mitään sitä vastaan, että hemmottelette itseänne,
mutta muistakaa, ettei kilpi suojaa sitä.
Kilpi suojaa teitä sellaisina kun olette, vain ihmistä itseään.
"Ottakaa myös pelastuksen kypärä."
Mitä kypärä suojaa? Ajatuksiamme.
Kenties me käymme eniten hengellistä sotaa juuri ajatuksillamme.
Me tarvitsemme suojan ajatuksillemme.
Kun olin pelastunut ja minusta oli tullut pastori,
minua vaivasi jatkuva masennus, joka periytyi isältäni.
Siitä ei sen enempää, mutta sitten huomasin, että
Jumala oli antanut minulle suojan.
Ensiksi vapauduin demonihengestä.
Olin kunnon helluntaisaarnaaja, mutta vapauduin demonista.
Jumala kutsui sitä raskasmielisyyden hengeksi.
Sitten mietin miten pysyä siitä irti ja totesin, että
minun on suojattava ajatukseni. Torjun aina kielteiset ajatukset ja
sellaiset asiat, jotka eivät rakenna.
Tarvitsin kypärän, pelastuksen kypärän, josta tässä puhutaan.
Sanoin itselleni, että olen pelastunut,
mutta merkitseekö se, että minulla on kypärä?
Ei, koska Paavali kirjoitti pelastuneille kristityille,
mutta hän kehotti heitä ottamaan pelastuksen kypärän.
Kysyin itseltäni mikä pelastuksen kypärä on.
En laskuta tästä ylimääräistä, mutta se on mittaamattoman kallis vihje.
Raamatussani on tässä kohtaa viite 1 Tes 5:8:aan.
"Mutta meidän, jotka kuulumme päivälle, on pysyttävä raittiina:
meidän on pukeuduttava uskon haarniskaan ja otettava
kypäräksemme pelastuksen toivo." Tämä sytytti minussa jotain.
Ongelmani on pessimismi, kilpeni on toivo.
Minun on viljeltävä raamatullista optimismia koko ajan.
Minun on jatkuvasti taisteltava,
koska paholainen yritti masentaa minut uudelleen.
Aina kun näin tapahtui, minun oli työnnettävä se miekalla loitolle.
Tarvitsin Raamatun sanan, joka osoitti,
etteivät asiat olleet niin kuin piti. Pelastukseni oli Rom 8: 28:
"Kaikki koituu niiden parhaaksi, jotka rakastavat Jumalaa ja
jotka Hän on suunnitelmansa mukaisesti kutsunut omikseen."
Kysyin itseltäni rakastanko Jumalaa on onko minut kutsuttu? Kyllä.
Tapahtuu sitten mitä hyvänsä, se koituu parhaakseni.
Tämä on tuiki tärkeää. Olen päässyt valtavasta kriisistäni,
jossa olen ollut pari vuotta vaimoni kuoleman tähden.
En olisi selvinnyt, ellen olisi uskonut Rom 8:28:aa.
Tapahtuu mitä tahansa kysymys ei ole siitä
koituuko kaikki niiden parhaaksi, jotka rakastavat Jumalaa, vaan
siitä noudatanko Jumalan tahtoa. Kyllä noudatan ja
uskon tekeväni sitä mitä Jumala on kutsunut minut tekemään.
En nauti siitä, se on tuskallista, mutta silti se tekee minulle hyvää,
koska kaikki koituu niiden parhaaksi, jotka rakastavat Jumalaa.
Jos uskot ettet enää koskaan masennu, niin ilman lisämaksua
annan ohjeen, joka säästää käyntejä psykiatrilla.
Olette ehkä huomanneet, että masentuneisuus on lisääntynyt.
Nykyisin puhutaan masennuksesta tavalla,
jota en kuullut koskaan lapsena.
Ihmiset joutuvat jopa sairaalaan masennuksen takia.
Me tarvitsemme suojakeinon: pelastuksen kypärän.
"Ottakaa Hengen miekka, Jumalan sana."
Nykyisin on vallalla käsitys, että tämä tarkoittaa puhuttua sanaa,
rhemaa. Hengen miekka ei siis ole Raamattu kirjahyllylläsi
tai yöpöydälläsi. Hengen miekka on Jumalan sana,
jonka sanot paholaiselle.
Jeesus teki juuri niin. Hän ei käyttänyt mitään muuta asetta.
Kun saatana kiusasi Häntä, Hän vastasi kolmesti mitä?
On kirjoitettu, on kirjoitettu, on kirjoitettu!
Paholaiselta menee luu kurkkuun,
kun sille kajautetaan Jumalan kirjoitettua sanaa. Se perääntyy.
Sitä on Hengen miekka.
Jumalan taisteluvarustus koostuu puolustusaseista
paitsi Hengen miekka. Sillä pääsee iskemään.
Mutta silloinkin miekka yltää vain yhtä pitkälle kuin käsivarsi.
Käsivarren jatke puuttuu. Taisteluvarustuksia on vain kuusi.
Kun Raamatussa on kuusi hyvää asetta, niin voit olla varma, että
on vielä seitsemäskin. Mikä se on? Jae 18:
"Tehkää tämä kaikki rukoillen ja anoen Hengen antamin voimin."
Tätä Charles Wesley kutsui rukousaseeksi.
Se on meidän mannertenvälinen ohjuksemme.
Se kantaa mihin tahansa ja milloin tahansa
ja se osuu kohteeseensa hämmästyttävän tarkasti.
Siinä oli luettelo taistelu- varustuksesta. Kertaan ne vielä.
Totuuden vyö, vanhurskauden haarniska, jalkineina alttius
julistaa rauhan evankeliumia, uskon kilpi, pelastuksen kypärä,
Hengen miekka ja rukous joka hetki.
Rukous on ase, joka kantaa pisimmälle.
Otan esimerkin Apostolien teoista 4.
Uskonnolliset ja siviiliviranomaiset olivat kieltäneet apostoleja
julistamasta ja opettamasta enää Jeesuksen nimessä.
Näettekö miten ovelia ne olivat?
Pelastusta ei tuo mikään muu nimi kuin Jeesus.
Ilman Jeesuksen nimeä emme voi tarjota pelastusta
eikä evankeliumilla ole silloin merkitystä.
Apostoleja ylemmät uskonnolliset ja maalliset viranomaiset
kielsivät heitä julistamasta enää Jeesuksen nimessä.
Mitä apostolit tekivät?
Apt 4:23: "Vapaaksi päästyään Pietari ja Johannes menivät omiensa luo
(On hyvä, kun on kumppaneita. Älä jää yksin.)
... ja kertoivat, mitä ylipapit ja kansan vanhimmat olivat heille sanoneet.
Sen kuultuaan kaikki alkoivat yhteen ääneen rukoilla Jumalaa."
He käyttivät rukouksen asetta. Koko Jumalan kansa
rukoili yhdessä yhteen ääneen ja se muutti koko tilanteen.
Tie jatkaa evankeliumin julistusta avautui ja se oli
seurakunnan kasvun kannalta suuri asia.
Elleivät he olisi voittaneet ja jos he eivät olisi voineet vapaasti
käyttää Jeesuksen nimeä, seurakunnan kasvu
olisi tyssännyt siihen. Näin seurakunta kukistaa
saatanan vastustuksen aseenaan yhteinen rukous.
Vaikka ovi olisi suljettu, vaikka maa olisi suljettu,
vaikka jokin ryhmä olisi suljettu.
Me tarvitsemme yhteisen rukouksen asetta nyt Amerikassakin
(ja Suomessa). Otan vielä kuvauksen voiton huipennuksesta. Ilm 12:10:
"Minä kuulin, kuinka taivaassa sanottiin kovalla äänellä: - Nyt on
pelastus tullut, meidän Jumalallamme on kuninkuus ja mahti
ja Hänen Voidellullaan valta. Nyt on syyttäjä syösty alas,
tuo, joka meidän Jumalamme edessä syytti veljiämme päivin ja öin."
Kuka syyttäjä on ja miksi hän syyttää meitä?
Millaisiksi se haluaa tehdä meidät? Syyllisiksi.
Meidän on opittava käsittelemään syyllisyyttä.
"He voittivat hänet (uskovat maan päällä voittivat saatanan).
Karitsan veri ja Hänen todistuksensa toivat heille voiton.
He eivät säästäneet henkeään vaan olivat valmiit kuolemaankin."
Miten me voitamme sen? Karitsan verellä ja todistuksen sanoilla.
Me todistamme henkilökohtaisesti siitä mitä Jumalan sana sanoo
siitä mitä Jeesuksen veri tekee meille.
On tiedettävä mitä Jumalan sana sanoo. On todistettava.
Suun todistuksessa on voimaa. Voit uskoa kaiken mitä haluat,
mutta vasta kun todistat uskostasi, se toimii.
He (uskovat maan päällä) voittivat hänet (saatanan)
Karitsan verellä ja todistuksen sanalla.
Otan vielä esimerkin Israelin lähdöstä Egyptistä.
Israelilaisten tuli teurastaa karitsa, ottaa sen verta,
joka merkitsi suojelusta. Veri sinänsä ei suojellut ketään
vaan sillä piti sivellä taloja, joissa he asuivat.
He käyttivät pientä iisoppikimppua,
kasvi, jota kasvaa kaikkialla Lähi-idässä.
He kastoivat kimpun veriastiaan ja sivelivät verta ovenpieliin
ja kamanoihin, ja sillä tavoin he varjeltuivat.
Veri astiassa symboloi Jeesuksen vuodattamaa verta.
Mutta veri astiassa ei varjele ketään.
Sillä piti sivellä taloja, joissa israelilaiset asuivat.
Millä siveltiin? Mitä iisoppi tarkoittaa? Sinun todistuksesi sanaa.
Kun suullasi todistat mitä Jumalan sana sanoo siitä,
mitä Jeesuksen veri tekee, silloin sivelet verta
paikkaan, jossa se suojelee sinua.
Aamen. Nyt johdatan teitä erääseen rukoukseemme.
Nouskaa seisomaan. Seisominen on voiton merkki.
Sanon rukouksen, jonka toistan useita kertoja päivässä.
Otan iisoppia ja sivelen verta sinne missä olen.
Lausun sen ensin kokonaan ja sitten sanomme sen yhdessä.
Minun ruumiini on Pyhän Hengen temppeli,
Jeesuksen veren vapahtama, puhdistama ja pyhittämä.
Paholaisella ei ole minussa sijaa eikä valtaa
eikä mitään sovittamattomia vaatimuksia minua vastaan.
Kaikki on sovitettu Jeesuksen verellä.
Saan voiton saatanasta Karitsan verellä ja suuni todistuksella
(se ei vielä tähän lopu, odottakaa) enkä säästä henkeäni.
Sanokaa se vielä: enkä säästä henkeäni.
Miten tämän sanoisi toisin? Itsensä kieltäminen on hyvä sana,
mutta sanoisin, että tätä kuvaa syvä sitoutuminen.
Sitoutumattomat uskovaiset voivat käyttää verta niin paljon kuin haluavat,
mutta se ei saa mitään aikaan. On oltava sitoutunut.
On suostuttava panemaan elämä likoon. Miten se tehdään?
Puhuin tästä hiljakkoin ja sanoin jotain mikä hämmästytti minua,
mutta olen valmis sanomaan sen uudelleen.
Tämä on minun todistukseni. Minulle on tärkeämpää tehdä
Jumalan tahto kuin elää ja pysyä hengissä.
En pyydä teiltä samaa, mutta se on minun sitoutumiseni.
Paholainen ei pelkää pätkääkään sitoutumattomia kristittyjä.
Voimme käydä läpi kaikki uskonnolliset menomme,
mutta mitään tulosta ei näy.
Mutta kun on sitoutunut olemaan säästämättä omaa henkeään,
niin todistuksesi saa yliluonnollisen voiman. Aamen.
Sanomme vielä rukouksen yhdessä ja sitten lopetamme.
Minun ruumiini on Pyhän Hengen temppeli,
Jeesuksen veren vapahtama, puhdistama ja pyhittämä.
Ruumiini jäsenet ovat vanhurskauden välineitä
Jumalan käytössä Hänen kunniakseen.
Paholaisella ei ole minussa sijaa eikä valtaa
eikä mitään sovittamattomia vaatimuksia minua vastaan,
sillä Jeesuksen veri on sovittanut kaiken.
Kukistan saatanan Karitsan verellä ja suuni todistuksella
enkä säästä henkeäni. Minun ruumiini on Herraa varten ja
Herra on minun ruumistani varten. Aamen. Jumala teitä siunatkoon.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä